Tro- og loveerklæring – Kørsel i strid med reglerne om vanvidskørsel i færdselsloven, jf. Lov 2021-03-27 nr. 534

Ved prøvekørsel, leje (herunder udlån af værkstedsbiler) og leasingaftaler

Jeg erklærer på tro og love, at jeg eller dem jeg måtte overlade køretøjet til, ikke vil køre i bilen på en sådan måde, at kørslen er i strid med reglerne om vanvidskørsel i færdselsloven indført efter Lov 2021-03-27 nr. 534, hvorefter politiet vil være berettiget til at beslaglægge køretøjet på stedet, og i sidste ende ved dom konfiskere og bortauktionere køretøjet til fordel for statskassen.

Ved min underskrift på denne tro- og loveerklæring accepterer jeg at være fuldt erstatningsansvarlig over for ejeren af denne bil, hvis jeg eller den jeg overlader bilen til, overtræder reglerne i § 133 a om vanvidskørsel.

Jeg anerkender ved min underskrift at være blevet orienteret om risikoen for at blive pålagt at betale en erstatningssum til sælger på det lånte/leasede/lejede køretøjs værdi i tilfælde af, at køretøjet konfiskeres af politiet, jf. lov om vanvidskørsel.

Der gøres opmærksom på, at det fulde erstatningskrav plus renter vil blive inddrevet ved civilt søgsmål, hvis betaling ikke forfalder rettidigt. Der tages hertil forbehold for, at virksomheden kan opstille erstatningskrav for forhold relateret til udlånet, herunder for fremtidig mistet lejeindtægt og fuld erstatning for den aftalte leje/leasingydelse i leje/leasingperioden, samt andre relaterede mistede indtægter eller udgifter for virksomheden.

Jeg erklærer på tro- og love, at jeg ikke tidligere er straffet for vanvidskørsel efter Lov 2021-03-27 nr. 534 eller grovere forseelser af færdselsloven, fx gentagne forseelser, forseelser, der har resulteret i frakendelse af kørekortet eller givet fængselsstraf.

Jeg erklærer på tro og love, at jeg i tilfælde af konfiskation under min varetægt har betalingsevnen til at erstatte det konfiskerede køretøj enten kontant eller ved en løbende afdragsordning.

**Kørsel i strid med reglerne om vanvidskørsel omfatter bl.a. men ikke udelukkende:**

* Særlig hensynsløs kørsel.
* Kørsel med hastighedsoverskridelse på mere end 100 pct. ved kørsel over 100 km i timen.
* Kørsel med en hastighed på 200 km i timen eller derover.
* Spirituskørsel med en promille over 2,00.

Du gøres opmærksom på, at kap- og væddeløbskørsel er skærpet fra bøde til fængsel. Kap- og væddeløbskørsel vil som udgangspunkt medføre ubetinget frakendelse af førerretten i minimum tre år efter færdselsloven.

Skærpelse af straffen til fængsel for de groveste hastighedsforseelser, dvs. hvor hastigheden er 200 km i timen eller derover, eller mere end 100 pct. for hurtigt, hvis hastigheden er mere end 100 km i timen.

Overtrædelserne vil desuden som udgangspunkt medføre ubetinget frakendelse af førerretten (kørekort) i minimum tre år.

**Underskrift**

Dato\_\_\_\_\_\_\_\_ Navn\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_